Når du rejser med interrail kan du sagtens rejse uden pladsbilletter. Det betyder dog, at du typisk ikke vil kunne rejse med langdistance-, nat- og lyntog. Vælger du at rejse med disse typer tog, vil der ofte være krav til, at du køber en pladsreservation. Du kan købe hos den officielle jernbaneoperatør i det land du rejser i eller på stationen, hvor du rejser fra. Det kan være en god ide at være ude i god tid (typisk 2-3 måneder), hvis du vil være sikker på at få en pladsbillet til en specifik afgang.